**Tartalomjegyzék**

**Zalakaros Város Önkormányzata Polgármesterének**

**2020. április 01-jén hozott határozatairól**

Hat. száma Tartalom
-----------------------------------------------------------------------------------------------------------------74/2020 A Zalakarosi Fürdő Zrt. vezérigazgatójának a munkaviszonya közös
 megegyezéssel történő megszüntetése

75/2020 **„Kanizsai Dorottya Kórházért” Alapítvány támogatása- egészségügyi
 dolgozóik védelmét szolgáló eszközök beszerzésére**

76/2020 Könyvvizsgálói feladatok ellátására vonatkozó megbízási szerződés
 meghosszabbítása

**77/2020 „Kanizsai Dorottya Kórházért” Alapítvány támogatása-infúziós pumpa
 beszerzésére**

**Zalakaros Város Önkormányzata Polgármesterének 74/2020. (IV.01.) számú határozata:**

Zalakaros Város Önkormányzatának Polgármestereként a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében foglalt felhatalmazás alapján - a képviselőtestületi tagokkal többségének az előzetes egyeztetés során kifejezett egyező véleménye szerint – javasloma Zalakarosi Fürdő Zrt. Közgyűlésének, hogy:

1./ Cziráki Lászlónak a Zalakarosi Fürdő Zrt. vezérigazgatójának a munkaviszonya közös megegyezéssel 2020. április 07-i időponttól kerüljön megszüntetésre.

2./ a munkakör átadás-átvétel Cziráki László vezérigazgató és Baracskai Gyuláné gazdasági igazgató között kerüljön lebonyolításra.

2./ a Zrt. alapszabályát módosítsa oly módon, hogy a vezérigazgató akadályoztatásának esetére a gazdasági igazgató kapjon felhatalmazást a munkáltatói jogok gyakorlására.

3./ Végh Andor János FB tagot bízza meg azzal a feladattal, hogy az átmeneti helyzetben (vezérigazgatói munkakör betöltéséig) felügyelje a fürdőt és rendszeresen működjön együtt a napi stratégiai döntésekben a fürdő vezető helyetteseivel, a tiszteletdíj mértékét javaslom módosítani.

5./ Javaslom a vezérigazgatónak, hogy a Fürdő Zrt. Közgyűlését 2020. április 07-én 9,00 órára hívja össze.

Novák Ferenc

polgármester

**Zalakaros Város Önkormányzata Polgármesterének 75/2020. (IV.01.) számú határozata:**

Magyarország Kormánya által a 40/2020. (III.11.) Kormányrendelettel elrendelt veszélyhelyzetre való tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§. (4) bekezdésében biztosított jogkörömben eljárva a **„Kanizsai Dorottya Kórházért” Alapítványnak a koronavírus járvány megfékezése érdekében 100.000, -Ft egyösszegű támogatás kifizetéséről rendelkezem. Ez az összeg kerüljön átutalásra a Nagykanizsai Dorottya Kórház egészségügyi dolgozóinak védelmét szolgáló eszközök beszerzésére tekintettel arra, hogy a zalakarosi állampolgárok kezeléseire is ebben az intézményben kerül sor. Ennek fedezetét Zalakaros Város Önkormányzatának 2020. évi költségvetéséből a képviselői tiszteletdíjak felajánlásából kell finanszírozni.**

Novák Ferenc

polgármester

**Zalakaros Város Önkormányzata Polgármesterének 76/2020. (IV.01.) számú határozata:**

Magyarország Kormánya által a 40/2020. (III.11.) Kormányrendelettel elrendelt veszélyhelyzetre való tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§. (4) bekezdésében biztosított jogkörömben eljárva Zalakaros Város Önkormányzatának zavartalan és szabályszerű pénzügyi működésének biztosítása érdekében az alábbiak szerint határoz:

1./ az Adóinvest Kft –vel, - Szijártóné Gorza Klára (8900 Zalaegerszeg, Stadion u. 8.) könyvvizsgáló személyes közreműködésével – a könyvvizsgálói feladatok ellátására 2020. április 30-ig kötött megbízási szerződés időtartamát változatlan feltételekkel 2022. április 30-ig meghosszabbítja 120.000+ÁFA Ft/hó megbízási díj ellenében.

2./ A megbízási díj fedezete az önkormányzat 2020. évi költségvetésének dologi kiadásai terhére kell biztosítani.

Novák Ferenc

polgármester

**Zalakaros Város Önkormányzata Polgármesterének 77/2020. (IV.01.) számú határozata:**

Magyarország Kormánya által a 40/2020. (III.11.) Kormányrendelettel elrendelt veszélyhelyzetre való tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§. (4) bekezdésében biztosított jogkörömben eljárva a **„Kanizsai Dorottya Kórházért” Alapítványnak a koronavírus járvány megfékezése érdekében 250.000, -Ft egyösszegű támogatás kifizetéséről rendelkezem. Ez az összeg kerüljön átutalásra a Nagykanizsai Dorottya Kórház infúziós pumpa beszerzésére tekintettel arra, hogy a zalakarosi állampolgárok kezeléseire is ebben az intézményben kerül sor. Ennek fedezetét Zalakaros Város Önkormányzatának 2020. évi költségvetéséből a reprezentációs költségkeret terhére kell finanszírozni.**

Novák Ferenc

polgármester